Dagen starter med skyer mange steder i Nordjylland, men der er lys bag skyerne og op af dagen skulle solen gerne begynde at bryde igennem. Om formiddagen ligger temperaturerne på 3 til 5 grader. Det er væsentligt mildere, end det vi har oplevet de sidste par nætter. Det skyldes blandt andet, at vinden er gået i vest. I løbet af formiddagen skulle solen gerne komme frem, og hen på eftermiddagen skulle temperaturen gerne nå op på 10 grader visse steder i Nordjylland.

Opsummering:
Med en let til frisk vind og en temperatur på 10 grader, bliver vejret ganske hæderligt i Nordjylland.